AIŠKINAMASIS RAŠTAS

Dėl Molėtų rajono savivaldybės vietinės reikšmės kelių objektų prioritetinės eilės 2022–2024 metams sudarymo

1. **Parengto tarybos sprendimo projekto tikslai ir uždaviniai:**

Susisiekimo ministerija kviečia savivaldybes pasiruošti Kelių priežiūros ir plėtros programos (toliau – Programa) finansavimo lėšų gavimui ir panaudojimui. Ministerija, vadovaudamasi Programos finansavimo įstatymo pakeitimo įstatymu, prašo savivaldybių tarybas iki 2022 m. vasario 28 d. sudaryti trejų metu laikotarpiui vietinės reikšmės kelių objektų prioritetines eilės ir jas viešai paskelbti savivaldybės interneto svetainėje. Minėti dokumentai turės būti pateikti valstybės įmonei Lietuvos automobilių kelių direkcijai prieš pasirašant finansavimo sutartis. Šiuo sprendimu tvirtinama objektų eilė sudaryta atsižvelgiant į savivaldybės tarybos patvirtintą Molėtų rajono savivaldybės strateginį veiklos planą 2022–2024 metams.

**2. Siūlomos teisinio reguliavimo nuostatos:**

Lietuvos Respublikos vietos savivaldos įstatymas;

Lietuvos Respublikos kelių priežiūros ir plėtros programos finansavimo įstatymas;

Kelių priežiūros ir plėtros programos finansavimo lėšų, skirtų Molėtų rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašas;

Molėtų rajono savivaldybės strateginis veiklos planas 2022–2024 metams.

**3. Laukiami rezultatai:**

Sudarius vietinės reikšmės kelių objektų prioritetinę eilę bus planingai įgyvendinamas vietinės reikšmės kelių atnaujinimo projektavimas, jų remontas ir rekonstravimas. Paviešintas objektų sąrašas suteiks papildomos informacijos rajono gyventojams dėl vietinės reikšmės kelių remonto eiliškumo.

**4. Lėšų poreikis ir jų šaltiniai:**

**S**prendime nurodytų kelių objektų tvarkymui bus naudojamos Kelių priežiūros ir plėtros programos lėšos, ES fondų lėšos, savivaldybės biudžeto lėšos nurodytų programų nefinansuotinoms išlaidoms padengti.

**5. Kiti sprendimui priimti reikalingi pagrindimai, skaičiavimai ar paaiškinimai:**

Vietinės reikšmės kelių objektų prioritetinė eilė kiekvienais metais bus tikslinama atsižvelgiant į įgyvendintus projektus ir gautą finansavimą.